สวัสดีค่ะ อยากทราบวิธีการทานยาฮอร์โมน พอดีคุณให้มา 3ชุด ชุดละ 10 เม็ด อยากทราบว่าต้องทานยังไงคะ รบกวนคุณบอกวิธีการทานยาฮอร์โมนด้วยนะคะ ขอบพระล่วงหน้าค่ะ
สวัสดีค่ะ Premarin จัดเป็นฮอร์โมนเอสโตรเจนชนิดหนึ่ง โดยEstrogen (เอสโตรเจน) คือฮอร์โมนเพศหญิงที่ร่างกายผลิตขึ้นเองโดยธรรมชาติ มีหน้าที่ควบคุมระบบสืบพันธุ์ของผู้หญิง แพทย์อาจนำฮอร์โมน Estrogen มาใช้รักษาโรคหรือภาวะต่างๆเช่น ภาวะช่องคลอดแห้ง การติดเชื้อในช่องคลอด ปัญหาเกี่ยวกับรังไข่ เช่นฮอร์โมนรังไข่ไม่สมดุล ทำให้ประจำเดือนมาไม่สม่ำเสมอโดยการรับประทานยาที่เป็นฮอรณ์โมนเสริมนั้น มักใช้ในระยะเวลาสั้น ๆหรือภายในเวลาตามที่แพทย์กำหนด ต้องขึ้นกับข้อบ่งชี้ของการสั่งยาด้วย หากเป็นการใช้เพื่อรักษาภาวะฮอร์โมนเพศหญิงต่ำนั้น ปกติจะรับประทาน 0.3-0.625 มิลลิกรัม/วัน ในทุกรอบเดือน แพทย์อาจปรับปริมาณยาได้ในช่วง 6-12 เดือนจากที่กล่าวมา ถ้าในข้างฉลากยาไม่ได้ระบุการใช้ยาที่แน่ชัด ควรกลับไปพบแพทย์หรือเภสัชกรที่จ่ายยาเพื่อสอบถามให้แน่ชัดอีกครั้ง แต่ปกติแล้วมักจะต้องกินวันละเม็ดติดต่อกันจนหมดในชุดนั้นๆ และดูว่าประจำเดือนมาหรือไม่ หากเป็นข้อบ่งชี้ว่าประจำเดือนมาไม่สม่ำเสมอจึงมีการสั่งใช้ยาดังกล่าว